लीबिया ने अरब संगठन के सदस्यों को किया गिरफ्तार  
लीबियाई अधिकारियों ने देश को अस्थिर करने के आरोप में अरब राष्ट्रों के एक संगठन के दर्जनों सदस्यों को गिरफ्तार किया है।
लीबियाई अधिकारियों ने देश को अस्थिर करने के आरोप में अरब राष्ट्रों के एक संगठन के दर्जनों सदस्यों को गिरफ्तार किया है।  लीबिया की आधिकारिक समाचार एजेंसी जना की खबर में बताया गया है कि कल इस सिलसिले में लीबिया के कई शहरों में गिरफ्तारियां की गईं।  समाचार एजेंसी ने सूत्रों के हवाले से कहा कि विदेशी संगठन को लीबिया के स्थायित्व, इसके नागरिकों की सुरक्षा और राष्ट्रीय एकता को नुकसान पहुंचाने के लिये प्रशिक्षण दिया गया है। जांच कार्य से जुड़े सूत्रों ने बताया कि लीबियाई सुरक्षा एजेंसियों के मुताबिक गिरफ्तार किये गये लोग ट्यूनीशिया, मिस्र, सूडान, फलस्तीन और सीरिया तथा तुर्की के नागरिक हैं। गौरतलब है कि लीबियाई नेता मोअम्मर कज्जाफी की चार दशक पुरानी सत्ता को अभूतपूर्व चुनौती मिल रही है। हालांकि, पांच दिनों से जारी विरोध प्रदर्शन के बावजूद कज्जाफी ने सार्वजनिक तौर पर कोई बयान नहीं दिया है।